[{"text_idx": "#000005", "text": "Mo\u0308o\u0308dunud laupa\u0308eval toimusid uuenenud Lihula spordihoones Eestimaa spordiliidu \u201eJo\u0303ud\u201c meistrivo\u0303istlused sumomaadluses, kus teiste seas panid end proovile ka Pa\u0308rnumaa noored sumotorid."}, {"text_idx": "#000006", "text": "La\u0308a\u0308neranna vallas noori spordi juurde kutsuva Lo\u0303una-La\u0308a\u0308nemaa raskejo\u0303ustikuklubi \u201cLeola\u201d eestvedamisel peetud jo\u0303uproov oli muu hulgas mo\u0303eldud ka Jaapanist pa\u0308rit iidse maadluskunsti kohalikele tutvustamiseks."}, {"text_idx": "#000007", "text": "\u201eVo\u0303istluse korraldamine sujus ha\u0308sti. Matid panime maha juba vo\u0303istlusna\u0308dala alguseks, et meie poisid saaks jo\u0303uprooviks vo\u0303imalikult palju harjutada,\u201c ra\u0308a\u0308kis peakorraldaja, La\u0308a\u0308neranna spordielu u\u0308ks eestvedajatest Janar So\u0303ber."}, {"text_idx": "#000008", "text": "Korraldaja so\u0303nutsi vo\u0303eti organiseerimisto\u0308o\u0308 ette selgi po\u0303hjusel, et eeloleval na\u0308dalavahetusel toimuvad Eesti sumo kantsis Rakveres riigi meistrivo\u0303istlused lastele."}, {"text_idx": "#000012", "text": "Korraldaja teada on sumomaadlejaid Pa\u0308rnumaal va\u0308he ning Eestiski tegelevat spordialaga ka\u0308puta\u0308is klubisid. \u201eMeie maakonnas teevad poisid seda teiste alade ko\u0303rvalt ja enamus, kes tulemusi teevad, on ikka maadlejad vo\u0303i judokad,\u201c u\u0308tles organisaator, hinnates, et u\u0308sna va\u0308heteada on fakt, et Eestis veab sumomaadlust endine maailmanimi, Jaapanis ko\u0303ige ko\u0303rgemas ma\u0308ngus kaasa teinud Kaido Ho\u0308o\u0308velson oma suguvo\u0303saga."}]